Lesufi hof toe gesleep oor ras-aantyging | Netwerk24
Lesufi hof toe gesleep oor ras-aantyging
Anéll Engelbrecht Foto: Thapelo Ma-phakela
Die regsverteenwoordiger van 'n eienaar van 'n kleuterskool in Centurion wil die Gautengse LUR vir onderwys, Pan­yaza Lesufi, voor die hof daag omdat hy weier om haar om verskoning te vra dat hy haar 'n rassis genoem het.
Adv. Reneé Caprari, regsverteenwoordiger van Anéll Engelbrecht, eienaar van die Koeitjies en Kalfies-kleuterskool, sê sy het genoeg gehad van Lesufi wat nie verantwoordelikheid vir sy dade wil aanvaar nie en gaan hom nou hof toe sleep.
Engelbrecht het haar in 2016 midde-in 'n rasseherrie bevind nadat 'n ouer 'n foto op sosiale media gedeel het waarin dit lyk asof 'n swart kleuter gedwing word om alleen aan 'n tafel te sit terwyl die wit kinders almal saam by 'n ander tafel sit. Dit het later geblyk die ses wit kinders het eerste by die tafel met ses sitplekke gaan sit. Die swart kind en 'n wit kind het later die klas ingekom en albei by 'n tafel langsaan gaan sit. Die swart meisie het begin huil toe die juffrou 'n foto van die partytjie neem. Sy is eenkant geneem om getroos te word.